Steve Mullings

Steve Mullings (født 1982) er en sprinter som har spesialisert seg på 100 og 200 meter.

Mullings startet sin internasjonale friidrettskarriere med bronse på 100 meter ved Panamerikanske leker for junior. Ved det nasjonale mesterskapet i 2004 gjorde han seg bemerket i seniorklassen, med nye personlige rekorder på 10,04 og 20,22 på sprintøvelsene, og ble jamaicansk mester på 200 meter.Biografi hos IAAF. Med dette kvalifiserte han seg til Sommer-OL 2004, men han ble trukket fra konkurransen etter at han testet positivt på ulovlige stoffer.Mullings fails second test. BBC Sport (4.8.2004). Etter at B-prøven ble testet positivt for testosteron ble han utestengt fra konkurranser i to år, og hans resultater fra midten av 2004 til 2005 ble fjernet fra resultatlistene.Sprinter Mullings gets doping ban. BBC Sport (28.5.2005).

Han begynte å konkurrere igjen i 2006, men avsluttet sesongen uten imponerende resultater. Årsbeste denne sesongen ble 10,31 og 20,54. Neste sesong gikk bedre; han vant 100 meter i Zaragoza med 3,7 m/s medvind, på tiden 9,91,Mullings clocks wind-aided 9.91. Sports Jamaica (31.7.2007). og ble med på IAAF Golden League 2007-mesterskapet. Han deltok ved VM i friidrett 2007, der han løp i de innledende løpene, der Jamaica til slutt vant sølv på 4×100 meter stafett.

Etter et begivenhetsløst 2008 kom Mullings i form igjen i 2009. Han kom på andreplass i det jamaicanske mesterskapet, bak OL-vinneren Usain Bolt.Bolt wins 200m at Jamaican Championships. Sydney Morning Herald (29.7.2009). Han satte ny personlig rekord i begge sprintøvelsene i juli, med 20,01 på 200 meter i Rethymno,Mullings clocks 20.01 personal best. Sports Jamaica (21.7.2009). og 10,01 på 100 meter ved Golden Gala i Roma.Golden Gala Roma (ITA) - Friday, Jul 10, 2009 . IAAF. Han ble valgt ut til å løpe begge øvelsene i VM i friidrett 2009, og var regnet som en av kandidatene til medalje.Jon Mulkeen (9.8.2009). Men's 200m - PREVIEW . IAAF. Hans beste resultat individuelt i dette VM-et ble femteplass på 200 meter med tiden 19,98, som var ny personlig rekord. Imidlertid var han med og vant gull på 4 x 100 meter stafett. 

 Personlige rekorder 
ØvelseTid (sek.)StedDato60 meter  6,59  Manhattan, Kansas, USA   6. mars 2004100 meter  10,01  Roma, Italia  10. juli 2009200 meter  19,98  Berlin, Tyskland  20. august 2009
 Alle data hentet fra IAAF-profilen.

 Referanser 

 Eksterne lenker 

 Interview av Mullings, med Phil Minshull fra 2007.

Kategori:Jamaicanske sprintere
Kategori:Jamaicanske mestere
Kategori:Verdensmestere i friidrett for Jamaica
Kategori:VM-sølvmedaljevinnere i friidrett for Jamaica
Kategori:Deltakere for Jamaica under VM i friidrett 2007
Kategori:Deltakere for Jamaica under VM i friidrett 2009